Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 455

4. évfolyam „B” tagozat Fejlesztési feladatok A hangszerkezelés fejlesztése, ismeretek átadása – Ismerje a VI–VII. fekvést is. – A tanuló billentése legyen rugalmas izomzatú, fekvésváltása legyen olyan könnyed és folyamatos, amely képessé teszi õt az egyenletes, ritmikus játékra. – Legyen biztos helyezkedõ képessége, megfelelõ billentése a magasabb fekvésekben is. – Legyen képes az alapvonásokat gyors tempóban is alkalmazni. – Legyen képes a kombinált vonások játékára. – Tudjon háromoktávos skálákat és akkordfelbontásokat futamban tisztán, szép hangon játszani. – Ismerje a fekvésváltás különbözõ módozatait, törekedjen a fekvésváltás vonóvezetéssel való ritmikai összehangoltságára, helyesen alkalmazza a közvetítõ hangokat a gyakorlás folyamán. – Legyen képes felbontott terc, szext és oktáv meneteket játszani. Zenei ismeretek – A klasszikus formák szerkezete játékához vezetõ játékmód kialakítása – A barokk formák szerkezete, elõadásmódja – A kortárs pedagógiai mûvek elemzése tanári segédlettel – Romantikus karakterdarabok értelmezése – Ismerje a játszott mûvek harmóniai és formai szerkezetét, ismerje a mûvek stílusjegyeit. – Ismerkedjen meg a XX. századi és a kortárs irodalom hangzásvilágával. – Legyen képes elmélyedni a mûvek zenei, tartalmi elemzésében. – Keresse a zenei mondanivaló kifejezésének lehetõségeit; hangszeres mozgásait az adott zenei tartalom színes, érzelem gazdag megszólaltatásának igénye irányítsa. – Legyen képes tudatos, aprólékos és elemzõ gyakorlásra a tanár útmutatásainak megfelelõen. Ajánlott tananyag Dancla: Etûdök op. 68 Mazas: Etûdök op. 3 Bruni: 25 gyakorlat Országh: Brácsaiskola (a 45–nél magasabb sorszámúak közül) Mazas: Etûdök op. 36 Dont: Gradus ad Parnassum op. 38, II–III. kötet Dont: 24 elõkészítõ gyakorlat op. 37 Campagnoli: 41 gyakorlat Bezrukov–Oznobisev: Alapfokú technika a brácsajátékban (Muzika, Moszkva) Kayser: 36 etûd op. 20 II–III. kötet (Hofmeister) Országh: Brácsaiskola Sitt: Brácsaiskola Delphin Alard: Etûdök brácsára II–III. (Real Musical, Madrid) Dancla: Etûdök op. 68 Palashko: 24 melodikus etûd op. 77 Bruni: Etûdök Dont: Gradus ad Parnassum op. 38 II–III. kötet Mazas: Etûdök Op. 36 I–II. kötet Campagnoli: 41 gyakorlat Ševèik: Gyakorlatok op. 1–8. Schradieck: Ujjgyakorlatok Bloch: Hangsoriskola Bartók: Este a székelyeknél Weiner: Rókatánc Mendelssohn: Dal szöveg nélkül Zelter: Esz–dúr koncert Leopold Mozart: D–dúr koncert Wagenseil: Esz–dúr koncert Romberg: Rondo Breval: Concertino in A Barokk és preklasszikus szonáták Telemann: G–dúr koncert Vivaldi: G–dúr koncert Chr. Bach: c–moll koncert Maros: Balkán szvit Hubay: Mese Hubay: A kép elõtt Követelmény A tanuló hangszerkezelése legyen perspektivikusan megalapozott. Tudjon önállóan könnyebb kamara, zenekari és szóló mûveket megfelelõ zenei karakterekkel és dinamikával elsajátítani. Képes legyen az önálló gyakorlásra. Az év végi vizsga ajánlott anyaga – Két gyakorlat, – Két elõadási darab kotta nélkül. Követelmények az alapfok évfolyamainak elvégzése után Az „A” tagozat végén A tanuló ismerje – a hangszer és a vonó felépítését, részeit, hangszerének gondozását és megóvását, – a fontosabb tempó és karakterjelzéseket, valamint a dinamikára vonatkozó jeleket, – a bal kéz játékára és a vonó kezelésére vonatkozó jelzéseket, – a hangsorok elõjegyzését és ujjrendjét, – a hangképzés fõbb fiziológiai törvényszerûségeit (a vonás iránya, a vonó sebességének, nyomásának és a hídtól való távolságának összefüggése), – a gyakran elõforduló ritmusképletekhez szükséges vonóbeosztást, – a zenei alapkarakterekhez (dolce, grazioso, espressivo, risoluto) tartozó vonókezelést, – a tanult anyagban elõforduló tempó– és karakterjelzéseket, egyéb elõadási jeleket, zenei mûszavakat és ezek jelentését, – a tanult elõadási darabok zeneszerzõinek nevét, születési dátumát, a korszakot, amelyben élt és alkotott, a mûvek címét, és tudja helyesen kiejteni és leírni azokat, – a tanulandó darab vagy mû formáját. Legyen képes – a zenei anyagot életkora és egyéni képességei, illetve készsége szintjén kotta– és stílushûen, értelmesen tagolva, a zene folyamatát és összefüggéseit érzékeltetve, kifejezõen megszólaltatni, – ujjrenddel és vonásjelzéssel gondosan ellátott könnyebb zenei anyagot mérsékelt tempóban lapról eljátszani, – szokatlan nehézséget nem támasztó könnyebb mûvet ujjrenddel és vonásjelzéssel ellátni, – technikai eszközeit a stílusos és kifejezõ játék szolgálatába állítani, – tájékozódni, szabad fekvésváltással közlekedni a fogólapon, törekedve az igényes intonációra, – az alapvonások, valamint a dallamnak, ritmusnak, dinamikának megfelelõ vonóbeosztás alkalmazására, – szép hangon való, karakteres elõadásra, – a megismert mozgások, izomérzetek felidézésére, tudatos alkalmazására. Kottaolvasási készsége legyen olyan szintû, hogy belsõ elképzelés vezesse játékát. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak pódiumon történõ bemutatásával: – Két különbözõ jellegû gyakorlat, – Egy versenymû saroktétele, – Egy lassú és egy gyors tétel egy barokk szonátából. Mûvészeti alapvizsga követelményei A vizsga részei A vizsga gyakorlati részbõl áll A vizsga tantárgya és idõtartama Brácsa fõtárgy „A” tagozat minimum 10 perc „B” tagozat minimum 10 perc A vizsga tartalma „A” tagozat Két különbözõ stílusú zongorakíséretes elõadási darab. – Egy versenymû és egy szonáta saroktétele (barokk szonáta esetén két tétel); versenymûvek: Händel: h–moll brácsaverseny I. tétel, Telemann: G–dúr brácsaverseny I–II. tétel, vagy III–IV. tétel, Chr. Bach: c– moll brácsaverseny I. vagy III. tétel; szonáták: Bonporti: Due invenzioni; nehézségi szintjén. – Egy elõadási darab és 1 kamaramû; elõadási darabok: Brácsamuzsika I–III. (EMB); Frescobaldi: Toccata, Wieniawski: Álmodozás; kamaramûvek: M. Haydn: Szonáták, Bartók: 44 duó (W. Primrose) nehézségi szintjén. A vizsgaanyagot lehetõleg kotta nélkül kell játszani. „B” tagozat – Egy háromoktávos (mélyebb fekvésekbõl induló) hangsor, akkordfelbontásokkal. – Két különbözõ technikai jellegû etûd; Dancla: Etûdök op. 68; Mazas: Etûdök op. 36 I–II. kötet; Dont: Gradus ad Parnassum op. 38 II–III. kötet; Dont: 24 elõkészítõ gyakorlat op. 37; Kaiser: 36 etûd op. 20 III. kötet nehézségi szintjén. – Egy brácsaverseny–saroktétel; Händel: h–moll brácsaverseny III. tétel, Vanhal: C–dúr brácsaverseny, Zelter: Esz–dúr brácsaverseny nehézségi szintjén. – Egy zongorakíséretes darab vagy egy szonátatétel, vagy két barokk szonátatétel; Brácsamuzsika I–III. (EMB), Csajkovszkij: Melódia, Marcello: F–dúr szonáta, Corelli: Szonáták (Nagy S.) nehézségi szintjén. A vizsgaanyagot kotta nélkül kell játszani. A vizsga értékelése – megfelelés az elõírt követelményeknek, – technikai felkészültség, – helyes testtartás, hangszertartás, – hangképzés, – intonáció, – a vibrato helyes alkalmazása, – hangszerkezelés, – artikulációk és díszítések alkalmazása, – helyes ritmus és tempó, – elõadásmód, – a zenei stílus és az elõírások megvalósítása, – memória, – alkalmazkodóképesség, – állóképesség. Továbbképzõ évfolyamok „A” tagozat

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes